Държавен вестник, бр. 52, 2007 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  52
УКАЗ № 193
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за пазарите на финансови инструменти,
приет от ХL Народно събрание на 14 юни  2007 г.
Издаден в София на 26 юни 2007 г.
Президент на републиката: Георги Първанов
Подпечатан с държавния печат.
Министър на правосъдието: Георги  Петканов
ЗАКОН
за пазарите на финансови инструменти
Ч А С Т   П Ъ Р В А
ОБЩИ РАЗПОРЕДБИ
Г л а в а  п ъ р в а
ОСНОВНИ ПОЛОЖЕНИЯ И ПОНЯТИЯ
Чл. 1. (1) С този закон се уреждат:
1. дейността на инвестиционните посред-
ници и регулираните пазари на финансови ин-
струменти;
2. изискванията към лицата, които управля-
ват и контролират лицата по т. 1, както и към
лицата, които притежават квалифицирано учас-
тие в лицата по т. 1;
3. държавният надзор за осигуряване спазва-
нето на този закон.
(2) Целта на този закон е:
1. осигуряване защита на инвеститорите във
финансови инструменти, включително чрез
създаване на условия за повишаване на тяхната
информираност за пазара на финансови инст-
рументи;
2. създаване на условия за развитието на
справедлив, открит и ефективен пазар на фи-
нансови инструменти;
3. поддържане на стабилността и на общес-
твеното доверие в пазара на финансови инст-
рументи.
Чл. 2. Регулирането и надзорът върху дей-
ностите и лицата по чл. 1 се извършват от Ко-
мисията за финансов надзор, наричана по-на-
татък “комисията”, и от заместник-председа-
теля на комисията, ръководещ управление “Над-
зор на инвестиционната дейност”, наричан по-
нататък “заместник-председателя”.
Чл. 3. Предмет на този закон са следните
финансови инструменти:
1. ценни книжа;
2. инструменти, различни от ценни книжа:
а) инструменти на паричния пазар;
б) дялове на предприятия за колективно
инвестиране;
в) опции, фючърси, суапове, форуърдни до-
говори с фиксиран лихвен процент и други де-
ривативни договори върху ценни книжа, валу-
та, лихвени проценти, доходи или други дерива-
тивни инструменти, индекси или финансови
показатели, задълженията по които могат да
бъдат изпълнени чрез доставка или чрез парич-
но плащане;
г) опции, фючърси, суапове, форуърдни до-
говори с фиксиран лихвен процент и други де-
ривативни договори върху стоки, задължения-
та по които трябва да бъдат изпълнени чрез
парично плащане или задълженията по които
могат да бъдат изпълнени чрез парично плаща-
не по искане на една от страните (извън случа-
ите на неизпълнение или друго основание за
прекратяване на договора);
д) опции, фючърси, суапове и други дерива-
тивни договори върху стоки, задълженията по
които могат да бъдат изпълнени чрез доставка,
когато те се търгуват на регулиран пазар и/или
на многостранна система за търговия;
е) опции, фючърси, суапове, форуърдни дого-
вори и други деривативни договори върху стоки,
извън посочените по буква “д”, задълженията по
които могат да бъдат изпълнени чрез доставка,
които не са търговски ценни книжа и които съг-
ласно чл. 38, параграф 1 от Регламент (ЕО) № 1287/
2006 на Комисията имат характеристиките на
други деривативни финансови инструменти в за-
висимост от това дали подлежат на клиринг и
сетълмент, включително чрез признати клирин-
гови къщи, или се използват като обезпечение
при маржин покупки или къси продажби;
ж) деривативни финансови инструменти за
прехвърляне на кредитен риск;
з) договори за разлики;
и) опции, фючърси, суапове, форуърдни до-
говори с фиксиран лихвен процент, както и вся-
какви други деривативни договори във връзка
с изменения на климата, товарни тарифи, цени
на квоти за търговия с емисии, проценти на
инфлация и други официални икономически
статистически показатели, задълженията по
които трябва да бъдат изпълнени чрез парич-
но плащане или задълженията по които могат
да бъдат изпълнени чрез парично плащане по
искане на една от страните (извън случаите на
неизпълнение или друго основание за прекра-
тяване на договора), както и всякакви други
деривативни договори, свързани с активи, пра-
ва, задължения, индекси и показатели извън
посочените по този член, които имат характе-
ристиките на другите деривативни финансови
инструменти в зависимост от това дали се тър-
гуват на регулиран пазар, подлежат на клиринг
и сетълмент, включително чрез признати кли-
рингови къщи, или се използват като обезпе-
чение при маржин покупки или къси продаж-
би, както и деривативните договори съгласно
чл. 38, параграф 3 от Регламент (ЕО) № 1287/
2006 на Комисията.
Чл. 4. (1) Този закон не се прилага за дей-
ността на:
1. застрахователи по чл. 1 от Директива 73/
239/ЕИО на Съвета относно координирането на
законовите, подзаконовите и административни-